《成都遨乐诗二十一首·三月十四日太慈寺建乾》
宋代·田况

赤精流景铄，朱夏向清和。
绀宇修祠盛，华封祝庆多。
簪裳千载遇，钟梵五天歌。
远俗尤熙泰，皇猷信不颇。

作者简介：（1005—1063）信都人，徙居开封，字元均。仁宗天圣间进士。再举贤良方正科。夏竦经略陕西，辟为判官，言治边十四事。历右正言、知制诰。保州之役，以知成德军督诸将攻，坑杀降卒数百人。累官枢密使，以疾罢为尚书右丞，以太子少傅致仕。卒谥宣简。有《儒林公议》。